Са словамі малітвы да Нябеснай Заступніцы звярнуўся пробашч парафіі кс. Андрэй, сем’і, дзеці і моладзь парафіі. Цэнтральным момантам перэгрынацыі фігуры Маці Божай Фацімскай стала вячэрняя св. Імша, якую цэлебравалі пробашч парафіі і кс. Павел Салабуда, які падчас гаміліі разважаў над аб’яўленнямі Божай Маці ў Фаціме і таямніцамі, якія Марыя адкрыла тром пастушкам. Святар звярнуў увагу на заклік Марыі да навяртання і малітвы на ружанцы.